open-index/open-wikipedia-markdown huggingface dataset:
Mellomvekt (MMA)

**Mellomvekt ([[MMA]])** er en vektklasse som kan referere til flere vektintervaller:

*UFC og Strikeforce definerer mellomvekt som 77.5 kg til 84 kg
*DREAM definerer mellomvekt som 84 kg.
*Sengoku definerer mellomvekt som 83 kg.
*Pancrase definerer mellomvekt som 82 kg.
*Shooto definerer mellomvekt som 70 kg til 76 kg.

## Forskjeller
De fleste amerikanske og europeiske MMA-medier benytter mellomvekt om utøvere mellom 77,5 kg og 84 kg. Grensen for mellomvekt er definert av Nevada State Athletic Commission som 84 kg.

## Kjente mellomvekt utøvere
* Israel Adesanya, nåværende UFC mellomvekt tittelholder 
* Anderson Silva, tidligere UFC mellomvekt tittelholder
* Cung Le, tidligere Strikeforce mellomvekt tittelholder, ubeseiret Sanshou veteran
* Demian Maia, 2007 ADCC SWW Mester 77–87&nbsp;kg, UFC tittelutfordrer
* Rich Franklin, former UFC middleweight champion
* Michael Bisping,lett tungvekt- vinner av *[[The Ultimate Fighter]]* sesong 3
* Murilo Bustamante, tidligere UFC middleweight champion
* Ryo Chonan, DEEP mellomvekt tittelholder
* Patrick Côté, TKO mellomvekt tittelholder, MFC mellomvekt tittelholder, KOTC tittelholder, UFC tittelutfordrer
* Izuru Takeuchi, Pancrase mellomvekt tittelholder
* Riki Fukuda, tidligere Deep mellomvekt tittelholder
* Paulo Filho, WEC mellomvekt tittelholder
* Vitor Belfort, tidligere Cage Rage lett tungvekt tittelholder, tidligere UFC lett tungvekt tittelholder, UFC tittelutfordrer
* Dan Henderson, siste PRIDE weltervekt og mellomvekt tittelholder, UFC tittelutfordrer, tidligere Strikeforce lett tungvekt tittelholder
* Frank Shamrock, første og tidligere UFC mellomvekt tittelholder (i klassen som nå defineres som lett tungvekt), tidligere Strikeforce mellomvekt tittelholder
* Travis Lutter, mellomvekt vinner av *[[The Ultimate Fighter]]* sesong 4
* Nate Marquardt, King of Pancrase tittelutfordrer, UFC tittelutfordrer
* Jason «Mayhem» Miller, tidligere ICON Sport mellomvekt tittelholder, UFC og WFA veteran
* Evan Tanner, tidligere UFC mellomvekt tittelholder

## Referanser


## Se også
* Mellomvekt (boksing)
Skum

**Skum** er i bredeste forstand bobler i en væske eller fast stoff. Det er normalt et svært komplekst system bestående av polydisperse gassbobler i tynne filmer som drenerer væske fra skummet. Skum blir også brukt om lignende systemer slik som skumgummi. Fint skum kan sees på som et kolloid.

## Skumstruktur
Skum i naturen er svært forskjellige, så studier av skum blir gjort med idealiserte matematiske systemer. Weaire-Phelan-strukturer er antatt å være den optimale enhetscellen for et perfekt ordnet skum. Et skum er et nettverk av sammenkoblede filmer. Filmene kalles lameller og sammenkoblingene Plateau-grenser.

Flere betingelser må oppfylles for at skum skal dannes: mekanisk arbeid, overflateaktive substanser og dannelsen av skum må være raskere enn nedbrytingen.

For å danne skum må det utføres et arbeid (W) for å øke overflatearealet (ΔA):

: W = \gamma  \Delta A \,\!

hvor γ er overflatespenningen.

Stabiliteten av skummet gis av van der Waalske krefter mellom molekylene i skummet, elektrisk dobbeltlag forårsaket av dipolare tensider og Marangonieffekten.

Flere effekter virker destabiliserende på skummet, slik som gravitasjonen som drenerer væske fra skummet ned til skumbasen, osmotisk trykk som gir grenering fra lamellene til Plateau-grensene og Laplacetrykk som gir diffusjon av gass fra små bobler til større.

## Se også
* Skumdemper

## Galleri

File:MOUTMARKA Færder nasjonalpark Tønsbergfjorden 2023-10-11 (Tjøme Oslofjorden Norway) Svaberg Fjære Hav Vind Bølger Sjøsprøyt skum Mot vest nord Kveldslys (Rocky coastline Archipelago Wind Waves Turbulent Sea spray foam Low sun) I.jpg|Havskum mellom steiner og svaberg i fjæra på Moutmarka i Færder nasjonalpark fra bølger etter sterk vind i Tønsbergfjorden
Fil:Plankton creates sea foam 2.jpg|Nærbilde av havskum
Fil:Aluminium foam.jpg|Aluminiumsskum
Fil:FoamedPlastic.jpg|Skumplast


## Referanser
Monokkel

**Monokkel** (av 'mono', som betyr «én», og 'oculus', som betyr «øye») er et brilleglass som blir holdt på plass ved å knipe sammen øyegropen.  Monokkelen ble brukt for å kompensere for svakt syn og er i dag erstattet av briller eller kontaktlinser.

Monokkel må ikke forveksles med monokulær kikkert (en kikkert for ett øye). Vanlig kikkerter for to øyne kan også kalles binokulær kikkert.

## Se også
* Briller
* Pincenez

## Eksterne lenker
* 
*
BHP

**BHP**, tidligere **BHP Billiton**, er verdens største gruveselskap. Det ble etablert i 2001 gjennom sammenslåingen av det australske Broken Hill Proprietary Company (BHP) og det britiske Billiton, som har en nederlandsk og sørafrikansk opprinnelse. Resultatet er et «Dual-listed company» med hovedkontorer i Melbourne og London. BHP Billiton *Limited*, som er majoritetspartner i selskapet, er notert på Australian Securities Exchange, mens BHP Billiton *Plc* er notert på London Stock Exchange og inngår i aksjeindeksen FTSE 100.

Selskapet opererer over hele verden og har ni primære forretningsområder:
* Jernmalm
* Mangan
* Petroleum
* Aluminium
* Uedle metaller (hovedprodukter omfatter kobber, bly, sink og uran)
* Metallurgisk kull
* Termisk kull
* Rustfritt stål-materialer (nikkel og kobolt)
* Diamanter og spesialprodukter

## Referanser

## Eksterne lenker
*
Stanley lufthavn

**Stanley lufthavn** er en flyplass på Falklandsøyene, tre kilometer utenfor hovedstaden Stanley. Lufthavnen er den eneste sivile flyplassen med fast dekke på øyene. Den er offentlig drevet og benyttes for flygninger internt på øyene.

## Historie
Frem til 1972 var det ingen flystriper på Falklandsøyene med fast dekke, og alle reiser til øyene måtte foretas sjøveien. På begynnelsen av 1970-årene bestemte Falkland Islands Company seg for å avskaffe den månedlige forsyningsruten til Montevideo, noe som økte ønsket om en flyrute til det søramerikanske fastlandet.

I 1971 startet det argentinske luftforsvaret flygninger fra Comodoro Rivadavia med Grumman HU-16 Albatross amfibiefly operert av det militære flyselskapet Líneas Aéreas del Estado (LADE). Den 15. november 1972 åpnet en midleridig flystripe som var blitt etablert ved Hookers Point i østenden av Port Stanley. Flytypen som ble benyttet var Fokker F28 Fellowship, fremdeles med Comodoro Rivadavia som destinasjon. Ruten ble opprettholdt frem til 1982, og var den eneste forbindelsen til øyene. I 1978 ble rullebanen ødelagt av uvær, men året etter sto en permanent rullebane klar ved Cape Pembroke. Lufthavnen og den 1200 meter lange rullebanen ble offisielt åpnet 1. mai 1979 av Vivian Fuchs. Lufthavnen ble umiddelbart base for Falkland Islands Government Air Service (FIGAS) og selskapets flåte av Britten-Norman Islander og de Havilland Canada DHC-2 Beaver.

Royal Air Force benyttet også flyplassen til flygninger for å forsyne og forsterke den britiske garnisonen.

### Falklandskrigen
Under Falklandskrigen i 1982 ble lufthavnen okkupert av argentinske styrker. Den relativt korte rullebanen hindret det argentinske luftforsvaret å utplassere sine mest avanserte jagerfly, men en rekke fly beregnet på luftstøtte og rekognosering var stasjonert her.

Den 1. mai 1982 startet Royal Air Force bombing av flyplassen. I løpet av konflikten ble flyplassen angrepet med 237 bomber, 1200 granater fra skip og 16 missiler. Flyplassen ble imidlertid aldri fullstendig stengt.

### RAF Stanley

Etter krigen tok Royal Air Force over flyplassen og omdøpte den **RAF Stanley**. Rullebanen ble forlenget og landingsbremsewirer installert for å kunne stasjonere jagerfly av typen RAF F4 Phantom for luftforsvar av øyene. I tillegg sørget C-130 Hercules transportfly for tankstøtte og transport for oppgaver på Sør-Georgia.

I 1985 åpnet RAF Mount Pleasant. I april 1986 ble Stanley lufthavn igjen sivil og forlengelsen av rullebanen ble fjernet. En flyrute fra Chile benyttet lufthavnen på begynnelsen av 1990-tallet, men internasjonale flygninger foregår hovedsakelig fra Mount Pleasant siden 1985.

## Destinasjoner
Falkland Islands Government Air Service (FIGAS) opererer flere Britten-Norman Islander for innenriksflygninger fra Stanley lufthavn. Flyplassen benyttes også av British Antarctic Survey, som opererer en forbindelse mellom Falklandsøyene og forskningsstasjonen Rothera på Den antarktiske halvøy med en de Havilland Canada Dash 7.

## Referanser


## Eksterne lenker
*
Sternlag

**Sternlaget** er et lag av ioner rundt partikler dispergert i for eksempel vann. Når partiklene har en overflatelading vil de trekke til seg ioner med motsatt ladning. Ionene i sternlaget følger bevegelsene til partikkelen eller kolloidet gjennom løsemiddel. 

Ion utenfor sternlaget blir også tiltrukket av partikkelen, men samtidig frastøtt av de andre ionene. De danner et diffust lag og utgjør sammen med sternlaget et elektrisk dobbeltlag rundt partiklene.

## Se også

* Elektrisk dobbeltlag
* Isoelektrisk punkt
* Zetapotensial
Faridabad

**Faridabad** (hindi: ) er en by og et kommunestyre i distriktet Faridabad i den indiske delstaten Haryana. Det er en stor industriby med en befolkning på rundt 2&nbsp;193&nbsp;276 (ved folketellingen i 2001). 

Byen ble grunnlagt i 1607 av Shaikh Farid, kassereren av Jahangir, med hensikt å beskytte hovedveien som gikk gjennom byen. Han bygde et fort, en tank og en moske som nå alle er i ruiner. Byen hadde også en sarai, en reisers losje, som fungerte som en siste stopp for reisende til Delhi. Senere ble denne losjeen hovedkvarteret til en pargana (en tidligere administrativ enhet på det indiske subkontinentet, hovedsakelig brukt av islamske kongerriker) som ble holdt i en jagir av herskeren av Ballabgarh. Faridabad ble det tolvte distriktet til Haryana den 15. august 1979. Administrativt er Faridabad distrikt delt i to subdivisjoner (såkalte *viz*), Faridabad og Ballabgarh. Hver subdivisjon blir styrt av en offiser. 

Faridabad ligger omtrent 25 km sør for Delhi. Byen grenser til hovedstadsterritoriet Delhi i nord, distriktet Gurgaon i vest og delstaten Uttar Pradesh i øst og sør. Delhi-Mathura National Highway 2 (Shershah Suri Marg) går gjennom distriktet. Byen har mange jernbanestasjoner på dobbeltsporstrekningen Delhi-Mathura, som hører til North Central Railway. Denne er en av de best utbygde togstrekningene i India, med tog som kjører opp imot 150 km/t (den største hastigheten i landet) på enkelte steder. 

Faridabad er nå Haryanas størst befolkede by og står for rundt 60&nbsp;% av delstatens inntekter. 50&nbsp;% av skattene som tas fra Haryana, kommer fra Faridabad og Gurgaon. Faridabad er mest kjent for sin hennaproduksjon, mens traktorer, motorsykler, girkasser, kjøleskap, sko og dekk er andre kjente industriprodukter fra byen. 

## Referanser


## Eksterne lenker
*  
* Offisiell nettside for Faridabad kommunestyre (engelsk)
* Turistattraksjoner i Faridabad (engelsk)
Skum (andre betydninger)

**Skum** har fler betydninger:

*Skum er gassbobler i en væske – som f. eks barberskum, hårskum, brannslukkings-skum
**eller i en *stivnet væske* som f.eks. skumplast, skumgummi, skumsjokoladen Stratos, skumgodter av gele, desserter som mousse m.m.
*SKUM (magasin) var et magasin
*Skum (etternavn) er et samisk etternavn, blant andre
**Ellen Aslaksdatter Skum (f. 1827) – se også Kautokeino-opprøret
**Henrik Aslaksen Skum (f. 1832) – se også Kautokeino-opprøret
**Randi A. Skum (f. 1967) – politiker
**John Harald Skum (f. 1968 ) – politiker
Meerut

**Meerut** (hindi: ) er en by i den indiske delstaten Uttar Pradesh. Det er en gammel by som ligger ca. 56 kilometer nordøst fra hovedstaden New Delhi. Det er det 16. største storbyområdet i India og den 25. største byen i India. På verdensbasis rangeres Meerut som den 292. største byen og det 242. største urbane området i verden. Meerut er forøvrig det 63. raskest voksende byområdet i verden. Byen har den største hæren i denne delen av landet.

Byen er mest kjent for sin produksjon av sakser, men også for produksjonen av sportstilbehør, og da spesielt for cricket. Som følge av dette blir byen gjerne kalt "saksenes by" eller "sporsthovedstaden i India". Men mest av alt er byen kjent for det indiske opprøret som fant sted i 1857, og som begynte her. Siden byen ligger såpass i nærheten av Delhi, men likevel er mye billigere har byen raskt utviklet seg som et industrielt knutepunkt i Uttar Pradesh.

## Etymologi
Byens navn kan ha begynt med "Maya Rashtra", hovedstaden i kongedømmet til Mandodaris far og Ravanas svigerfar Mayasura. Dette navnet har så mutert til Mairashtra, Mai-dant-ka-khera, Mairaath og til slutt Meerut.

## Historie
Etter de arkeologiske utgravningene på ‘Vidura-ka-tila’ i 1952, bare 23 mil fra Meerut, ble det funnet ut at byen var rester av den tidligere byen Hastinapur, hovedstaden i Kauravas og Pandavas, som ble til etter oversvømmelsene av Ganges.

Men allerede før den vediske perioden hadde Meerut en bosetning kalt Alamgirpur. Det var også den østligste bosetningen i Induskulturen.

I sin tid var Meerut et slags sentrum for buddhismen. Dette anslås til å være fra ca. år 273 f.
Kr. til 232 f.Kr., og dette blir bevist ved at man har funnet buddhistiske strukturer nær byen Jarna Masjid.
## Eksterne lenker
*
Egil Hagen (1945)

**Egil Hagen** (født 2. mai 1945 i Drøbak, død 27. desember 1991) var en norsk offiser som etter hvert gikk over til å jobbe som  hjelpearbeider i Norsk Folkehjelp. I 1990 ble han utnevnt til ridder av L'ordre de Leopold II for en redningsaksjon der to belgiske leger ble reddet fra geriljaen i Sør-Sudan. 

Hagen gikk ut av befalsskolen for infanteriet på Kongsberg i 1966. I Fra 1968 til 1971 gikk han Krigsskolen og 1974 til 1975 studerte han på Bedriftsøkonomisk Institutt i Oslo. Han var offiser i HM Kongens Garde og Brigade Nord fra 1965 til 1975.

I det sivile arbeidet han som dypdykker og i oljebransjen de neste fem årene, men fra 1980 var han nødhjelpsarbeider for Røde Kors, FN og Norsk Folkehjelp, blant annet i Libanon, Sudan, Eritrea, Uganda, Kenya og Sri Lanka. 

Halle Jørn Hanssen skriver om Hagens innsats i Sør-Sudan:

## Referanser
Nella

**Nella** er et kvinnenavn med flere mulige opprinnelser. Det kan være:
* en kortform av *[[Cornelia]]*, den feminine formen av mannsnavnet *[[Cornelius]]*, som kan ha opprinnelse i latinske *cornu*, «horn».
* dannet som en utvidet form av *[[Nell]]*, som har opprinnelse i middelalderen som en kjæleform av Eleanor, Ellen eller Helen.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Nella Walker (1886–1971), amerikansk skuespiller
* Nella Larsen (1891–1964), amerikansk forfatter
* Nella Miartusova, tsjekkisk modell
* Nella Pelkonen (f. 2005), finsk kunstløper

## Annen bruk av navnet
* Nifse Nella, hovedfigur i barnebokserie av Unni Lindell og Fredrik Skavlan

## Referanser


## Eksterne lenker
*
En avhandling om middelveien

***En grunnleggende avhandling om middelveien*** (devanāgarī: मूलमध्यमककारिक, sanskrit: *mūlamadhyamakakārikā*, tibetansk: དབུ་མ་རྩ་བའི་ཚིག་ལེའུར་བྱས་པ་ཤེས་རབ་, wylie: *dbu ma rtsa ba'i tshig le'ur byas pa shes rab*) er en religiøs tekst fra mahayanabuddhismen, og en av de viktigste tekstene til den indiske filosofen Nagarjuna (ca. 150-250).

Teksten belærer om at middelveien, i motsetning til ekstrem askese eller overdreven vellevnet, var veien til visdom. Nagarjuna argumenterer for middelveien i alle henseende; for å løsrive seg fra fastlåste meninger, og for å erkjenne altets tomhet og menneskets frihet. 

Utdrag fra teksten er oversatt til norsk av Kåre A. Lie i antologien *[[Lotussutraen, og andre skrifter fra mahayanabuddhismen]]* (2003) i serien Verdens Hellige Skrifter.

## Referanser
Ruben Eliassen

**Ruben Eliassen** (født 1968) er en norsk forfatter og illustratør med erfaring fra musikk- og reklamebransjen. Han er særlig kjent for bøkene i Phenomena-serien, som er en serie fantasyromaner for barn og ungdom.

## Liv
Som 15-åring begynte han som yngstemann i et reklamebyrå i Trondhjem, Byrå1, senere Reklamekontakt og Svart på Hvitt. Samtidig som han jobbet i reklamebyrå, tegnet han frilans for vittighetsbladet *[[Konk]]*, tegneserieforlaget Semic og andre. Han gikk gradene og ble art director i en alder av 18 år da han bestemte seg for å flytte til Oslo.

I Oslo livnærte han seg som frilans illustratør og jobbet for en rekke magasiner og blader, blant annet *[[Natt&Dag]]*, *[[KK (ukeblad)|KK]]* og andre.

For sin første bok, *Phenomena: Profetiens utvalgte* fra 2002, vant Eliassen Arks barnebokpris og Kirke- og Kulturdepartementets debutantpris.  

Ruben Eliassen har vært åpen om sin AD/HD-diagnose. Han har gitt hovedpersonene i Phenomena-serien, Alk og Ilke, samme diagnose, men i deres verden er tilstanden snudd til noe positivt.

## Bibliografi
* *[[Phenomena 1: Profetiens utvalgte]]* &ndash; ungdomsroman (2002)
* *[[Phenomena 2: Parados øye]]* &ndash; ungdomsroman (2003)
* *[[Phenomena 3: Det tapte hjertet]]* &ndash; ungdomsroman (2004)
* *Å mestre hverdagen, en bok om å leve med ADHD* &ndash; informasjonshefte (2004)
* *[[Å føle seg trygg]]* &ndash; særutgivelse til psykologer (2005)
* *[[Phenomena 4: Utfrielsen]]* &ndash; ungdomsroman (2006)
* *[[W.I.T.C.H.]], Ibenholtpyramiden* &ndash; ungdomsroman (2006)
* *[[Phenomena 5: Enigma]]* &ndash; ungdomsroman (2007)
* *[[Hverdagshelten]]* &ndash; særutgivelse til psykologer (2007)
* **' &ndash; ungdomsroman ([[2008]])
* **' &ndash; ungdomsroman (2008)
* ** &ndash; ungdomsroman (2008)
* *[[Phenomena 6: Trollmannen]]* &ndash; ungdomsroman (2009)
* *[[Memento, vi dør så sakte]]* &ndash; krim (2010)
* *[[Phenomena 7: Frostens datter]]* &ndash; ungdomsroman (2011)
* *Memento, De som arver jorden* - krim (2011)
* *Phenomena, Azur* 1-6 - ungdomsbøker (2011)
* *Phenomena, Jolsah* 1-6 - ungdomsbøker (2012)
* En mørkere himmel (sammen med den svenske forfatteren Mari Jungstedt)- krim (2015)
* *[[Phenomena 1: Mørkets barn]]* &ndash; ungdomsroman (2019)
* Mare: Den sovende byen 4 - ungdomsroman (2023)
## Priser
* Arks barnebokpris 2002
* Kultur- og kirkedepartementets debutantpris for barne- og ungdomslitteratur 2002

## Eksterne lenker
* phenomena.no
* Presentasjon av Ruben Eliassen i Forfatterkatalogen på Forfattersentrums nettsider 
* Ruben Eliassen på YouTube

* Digitaliserte bøker av Ruben Eliassen i Nasjonalbiblioteket.
Richard Rogers

**Richard George Rogers**, **[[baron]] Rogers av Riverside**, (født 23. juli 1933 i Firenze, død 18. desember 2021 i London) var en italienskfødt britisk arkitekt. Han var en av arkitektene bak Centre Pompidou, men hadde en lang internasjonal karriere med tildels toneangivende prosjekter før det.

Andre prosjekter han har vært med på er Lloyd's building og Millenniumdomen, begge i London, Senedd i Cardiff og bygningen til Den europeiske menneskerettsdomstolen i Strasbourg. 

## Priser og utmerkelser (utvalg)
*  – Royal Gold Medal
*  – Pritzker Architecture Prize

## Referanser


## Eksterne lenker
* 
*
Sengeløse sogn

**Sengeløse Sogn** er et sogn i Sengeløse pastorat, Høje Taastrup Provsti, og Helsingør Stift. Fra 1. april 1970 til 1. april 1974 var Sengeløse sogn en av Danmarks 277 kommuner. Siden 1. april 1974 har sognet vært en del av Høje-Taastrup kommune. I sognet ligger Sengeløse kirke.

Sognet hadde i 2004 2&nbsp;338 innbyggere og 1&nbsp;972 medlemmer av Den danske kirke.

I sognet finnes følgende offisielle stednavn:

*Hakkemose 
*Holmemarken 
*Katrinebjerg 
*Katrinebjerg Hovmark 
*Lille Vasby 
*Sengeløse 
*Teglhuse 
*Tostholm 
*Tvillingehusene 
*Vasby 
*Vasby Hoveder 
*Vridsløsemagle 

## Eksterne lenker
* Landsbyportal
* Sogneportalen
* Autoriserede stednavne i Danmark
Kjell Johansen (1937)

**Kjell Oskar Johansen** (født 22. august 1937 i Sortland) er en norsk politimann, som er kjent for å ha tjenestegjort i internasjonale politioppdrag i ulike konfliktområder. 

Johansen tjenestegjorde i årene 1989 til 1990 i politistyrken FN sendte til Namibia. I 1992 ble han utnevnt til sjef for FNs politigruppe i det tidligere Jugoslavia (UNCIVPOL). Han opplevde i januar 1993 å få flere av sine tjenestemenn holdt tilbake av serbere i Benkovac i det kroatiske Krajina-området. Johansen gjennomførte forhandlinger, som førte til at gruppen ble løslatt etter seks døgn. Johansen var i 1994 leder for Den midlertidig internasjonale tilstedeværelse i Hebron (TIPH). 

## Bibliografi
* «Civilian Police in Former Yugoslavia (UNPROFOR)», i Nassrine Azimi (red.): *The Role and functions of civilian police in United Nations peace-keeping operations*, London: Kluwer, 1996, s. 119-120

## Referanser
Sektordiagram

Et **sektordiagram** (eller **sirkeldiagram**, **kakediagram**) er et sirkulært diagram delt opp i sektorer som illustrerer forholdet mellom ulike størrelser. Buelengden til hver sektor er proporsjonal med mengden den representerer. Av dette følger også at arealet og vinkelen til hver sektor også er proporsjonal. Tilsammen utgjør alle sektorene en full sirkel. 

Kakediagrammet er en av de mest brukte diagramtypene i media og journalistikk. Det er 
likevel ikke alle typer data som egner seg spesielt godt til å bli framstilt i et kakediagram, de forekommer derfor langt sjeldnere i presentasjon av forskningsresultater. Det er vanskelig å sammenligne størrelsen på de ulike sektorene i diagrammet med hverandre, eller mellom ulike kakediagrammer, enn det er å gjøre i et tilsvarende søylediagram. Dette er fordi mennesket har lettere for å oppfatte lengder korrekt, enn areal og vinkler. Kakediagram egner seg derimot godt til å presentere en enkelt sektor i forhold til resten av diagrammet. 

Andre lignende diagrammer er **smultringdiagrammet** og **rosediagrammet**. Smultringdiagrammet er som et vanlig kakediagram, bortsett fra at sentrum av diagrammet er fjernet. I et rosediagram er alle vinkler like store, og hver sektor strekker seg ut fra sentrum avhengig av størrelsen den skal representere. 

Kakediagrammet ble oppfunnet av William Playfair i 1801.
O bli hos meg

**«O bli hos meg!»** er en salme skrevet av Henry Francis Lyte 1847 og trykt første gang i 1850: *Abide with me; fast falls the eventide*. Den ble oversatt til norsk av Gustav Jensen i 1915. Tonen er komponert av William Henry Monk i 1861. 

## Sangen



1
O bli hos meg! Nå er det aftentid,
og mørket stiger – dvel, o Herre blid!
Når annen hjelp blir støv og duger ei,
du, hjelpeløses hjelper, bli hos meg!

2
Snart svinner livets dag, det kvelder fort,
og jordens lys alt mørkner og går bort,
forandrings skygge følger tro min vei -
o du som ei forandres, bli hos meg!

3
Hver time trenger jeg din sterke vakt,
kun for din nåde viker mørkets makt;
hvor skal jeg vandre trygt foruten deg?
I mulm og solskinn, Herre, bli hos meg!

4
Når du velsigner, ei av frykt jeg vet,
sår gjør ei ondt, gråt har ei bitterhet.
Hvor er vel dødens brodd? Jeg frykter ei.
Du som har seiret, Herre, bli hos meg!

5
O la meg se ditt kors i dødens gys,
driv mørket bort og vær meg livets lys!
Da skinner morgenrøden på min vei.
I liv og død, o Herre, bli hos meg!

## Innspillinger (i utvalg)
*John Weyer Larsen med kirkeorgel, klaver og Dag Kristoffersens kor. Arr.: Dag Kristoffersen. Utgitt på 78-platen Philips P&nbsp;53003&nbsp;H i 1953 og på singlen Philips 353&nbsp;003&nbsp;PF.
*Olav Werner med orkester, dir. Rolf Holger. Arr.: Rolf Holger. Utgitt på singlen Odeon ND&nbsp;7354 i 1958, på EP-platen *Stjernesangen* (Odeon GEON&nbsp;58) samt på LP-platen *Hans navn skal kalles Jesus* (Odeon MOCN&nbsp;1002).
*Galleberg Sangkor. Orgel: Rolf Holger. Dir: Sverre Valen. Solist: Ørnulf Vege. Innspilt 11. juni 1963. Utgitt på EP-platen *Bli hos meg, Herre* (Columbia SEGN&nbsp;79)
*Salmen blir sunget av Ole Paus på platen *[[Salmer på veien hjem]]* (Paus/Boine/Bremnes) fra 1991.

## Kilder
*P. E. Rynning, *Norsk salmeleksikon*, Oslo 1967
Walter Zinn

**Walter Henry Zinn** (1906–2000) var en kjernefysiker ved University of Chicago Metallurgical Laboratory.

Zinn jobbet på Manhattanprosjektet, og er kreditert med å ha startet verdens første selvdrevne kjernefysiske reaksjon, ved å trekke tilbake en kontrollstang fra verdens første kjernefysiske reaktor, den 2. desember 1942 ved University of Chicago.

## Referanser




## Eksterne lenker
*
Store Magleby sogn

**Store Magleby sogn** er et sogn i Store Magleby pastorat, Amagerland provsti og Københavns stift. Fra 1. april 1970 til 1. april 1974 var Store Magleby sogn en av Danmarks 277 kommuner. Siden 1. april 1974 har sognet vært en del av Dragør kommune. I sognet ligger Store Magleby kirke.

Sognet hadde i 2004 8&nbsp;950 innbyggere og 7&nbsp;548 medlemmer av Den danske kirke.

## Nederlendere på Amager
Store Magleby ble kjent som «Hollenderbyen» etter at Christian II fikk hentet 163 nederlandske familier til Amager, som skulle dyrke grønnsaker for hans ektefelle dronning Isabella. Det sies at innvandrerne kom fra Waterland i den nederlandske provinsen Noord-Holland. 

Nyere forskning tyder på at innvandrerne kom fra flere steder i de daværende Nederlandene, inklusive det nåværende Belgia. Bl.a. fra grønnsaksområdet rundt Mechelen hvor Isabella kom fra og hvor det fantes en sterk tradisjon for foredling av grønnsaker i 1500-tallet. 

Havnebyen Nieuwpoort i grevskapet Flandern hvor Christian IIs sekretær Scepperus kom fra, nevnes også. Waterland i provinsen Holland selv var for sumpete område til at grønnsaksdyrkingen kunne ha foregått på særlig høyt nivå. Det vet man fra detaljerte samtidige innberetninger. Imidlertid kunne alminnelige bønder ha kommet herfra mens de mer spesialiserte gartnerne må ha kommet fra andre områder i Nederlandene.

Førstehåndskilder som redegjør for hvor eksakt i Nederlandene innvandrerne kom fra er gått tapt. Beboerne fra Maglebylille, som lå der hvor Københavns Lufthavn (norsk: Københavns lufthavn) ligger nå, ble flyttet hit da lufthavnen skulle bygges. 

## Eksterne lenker
* Sogneportalen
* Autoriserede stednavne i Danmark
Brändö (Helsingfors)

**Brändö** (finsk: *Kulosaari*) er ei øy, en bydel og et administrativt distrikt i Helsingfors. Øya Brändö ligger ved munningen av Gammelstadsfjärden øst for sentrum av Helsingfors. Brändö distrikt omfatter foruten Brändö bydel også bydelen Blåbärslandet-Högholmen.

Brändö som samfunn oppsto da Brändö Villastad ble grunnlagt i 1907, og ble utbygd som et villaområde. Brändö ble i 1921 utskilt fra Helsinge som egen kommune. Brändö kommune hadde  innbyggere i 1938 og var en tospråklig kommune med svensk som majoritetsspråk. I 1946 ble Brändö sammen med kommunene Haga, Hoplax og Åggelby, slått sammen med Helsingfors. Bebyggelsen ble komplettert med høyhus på 1960-tallet. 

Kjente bygninger i Brändö bydel er Brändö kyrka, restauranten Brändö Casino og strandhotellet (nå Wihurikonsernets hovedkontor). Brandö gymnasium er en finlandssvensk skole.

## Referanser




## Eksterne lenker
* Artikkel om Brändö villastad i Nordisk familjebok, bind 34, spalte 877, 1922
* ''Uppslagsverket Finland'', Brändö
Ruse oblast

**Ruse oblast** er en forvaltningsenhet nord i Bulgaria med byen Ruse som administrasjonssted. 

## Geografi
Donau danner oblastens grense i nord mot Romania i Donau. I øst grenser Ruse oblast mot oblastene Silistra og Razgrad, i sørøst mot Targovisjte oblast og i vest mot Veliko Tarnovo oblast. 
## Befolkning
I oblasten bor 266 157 personer i et område på 2791 km².

## Kommuneinndeling
Ruse oblast er oppdelt i åtte kommuner, som igjen består av 75 mindre enheter.

## Severdigheter

Ruse er med sine nyklassisistiske sentrum oblastens største attraksjon. I tillegg hører Klippekirken i Ivanovo, festningen i Tsjerven og klippekostereret i Basarbovo til de mest kjente turistmålene.

## Eksterne lenker
*
Spaltbart materiale

**Spaltbart** eller **fissilt materiale** er materiale som har de egenskaper som kreves for å opprettholde en nukleær kjedereaksjon. Materialet har altså atomkjerner som kan spaltes i en fisjonsprosess, og kan f.eks. være uran-235 og -233, eller plutonium-239 og -241. Spaltbart materiale er materiale som kan brukes som kjernebrensel eller i kjernevåpen.
Bornholms amt

**Bornholms amt** ble opprettet i 1662 og avløste dermed Hammershus len. Amtet var det eneste som ikke ble endret av reformene i 1793 og 1970, og bestod uendret fra 1662 til 1. januar 2003, da amtet og øyens 5 kommuner ble slått sammen til Bornholms regionskommune.

De 16 sognekommuner og 6 *købstadskommuner* var før kommunereformen i 1970 alle underlagt amtets tilsyn, i motsetning til resten av landet, hvor *købstadskommunene* ikke var del av et amt og derfor var underlagt Innenriksministeriet.

Bornholms amt bestod av fire herreder:
*Nørre
*Sønder
*Vester
*Øster

Den 1. april 1970 ble amtets sogn innlemmet i fem nye kommuner:
*Allinge-Gudhjem
*Hasle
*Neksø
*Rønne
*Åkirkeby

## Amtmenn
* 1804–1809 Frederik Thaarup
* 1866–1871 Emil Vedel
* 1871–1894 Peter Holten
* 1961–1985 Niels Elkær-Hansen
* 1985–1997 Johan Erichsen
* 1997–2005 Jørgen Varder

## Eksterne lenker
* Nicolai Jonge: Danmarksbeskrivelse, 1777
2012 (film)

***2012*** er en amerikansk katastrofefilm fra 2009 som bygger på 2012-fenomenet, forestillingen om at verdens undergang vil komme i 2012. Filmen ble regissert av Roland Emmerich og har blant andre John Cusack, Amanda Peet og Danny Glover i hovedrollene. 

Filmen inneholder spektakulære spesialeffekter som simulerer voldsomme ødeleggelser. 

Den hadde premiere fredag 13. november 2009. I Norge fikk den en aldersgrense på 11 år.

## Handling
Handlingen i filmen begynner i 2009 når vitenskapsmenn oppdager at urgamle spådommer om jordens undergang, blant annet hentet fra mayaenes kalender, er sanne og at jordkloden vil bli ødelagt 21. desember 2012. På denne datoen bryter det ut en rekke ekstreme naturkatastrofer som utsletter store deler av menneskeheten: jordskorpen sprekker opp og landområder flytter seg i voldsomme jordskjelv, vulkanutbrudd og tsunamier. Verdenslederne, de rikeste og enkelte utvalgte har imidlertid sikret seg plass i flere «arker», gigantiske overlevelseskip, som i all hemmelighet er blitt bygd i Tibet. Hovedpersonene, en skilsmissefamilie fra California, klarer å unnslippe farene og til sist redde seg inn i en av arkene, der menneskene er trygge til katastrofen er over.

## Skuespillere og roller

Fil:John Cusack (cropped).jpg|I den amerikanske katastrofefilmen *2012* spiller John Cusack (født 1966) *Jackson Curtis*, privatsjåfør, forfatter og fraskilt familiefar som redder familien sin fra jordens undergang.
Fil:Amanda Peet at Light Up a Life.jpg| Amanda Peet (født 1972) spiller *Jackon Curtis*' ekskone *Kate* som flykter med ham og barna når naturkatastrofene ødelegger California.
Fil:Replace this image male.png|Thomas McCarthy (født 1966) spiller *Gordon*, plastikkirurg og *Kate Curtis*' kjæreste.



Fil:Chiwetel Ejiofor at the 2008 Tribeca Film Festival.JPG|Britiske Chiwetel Ejiofor (født 1977) spiller *Adrian Helmsley*, den edle geologen og presidentens vitenskapelige rådgiver.
Fil:Danny Glover portrait, January 14, 2008.jpg|Danny Glover (født 1946) spiller rollen som *Thomas Wilson*, USAs president som uselvisk gir fra seg plassen i overlevelsesskipet.
Fil:Thandie Newton at TIFF in 2007.jpg|Thandie Newton (født 1972) spiller presidentens datter *Laura Wilson* som forelsker seg i *Adrian Helmsley*



Fil:Oliver Platt.jpg|Oliver Platt (født 1960) spiller *Carl Anheuser*, den kyniske lederen for presidentens stab.
Fil:Woody Harrelson cropped by David Shankbone.jpg|Woody Harrelson (født 1961) spiller den ville dommedagsprofeten og radiomannen *Charlie Frost* som forutsier katastrofen og forsøker å avsløre konspirasjonen.


## Referanser


## Eksterne lenker
* 
* 
* Filmomtale på filmweb.no med norske anmeldelser
Eva Henning

**Eva Henning Maurstad** (født **Eva Wetlesen** 10. mai 1920 i Newark i Wayne County i delstaten New York i USA, død 18. april 2016 i Oslo i Norge) var en svensk-norsk skuespiller.

## Biografi
Hun var datter av veiingeniøren Edgar Voss Wetlesen (1893–1983) og Ragni Wetlesen (1896–1985), døpt Frisell, samt stedatter av skuespilleren Uno Henning som moren giftet seg med etter skilsmissen fra Edgar Wetlesen.

Henning studerte ved Dramatens elevskole fra 1938 til 1940. Etter studiene var hun fremgangsrik som komedieskuespiller i Stockholm og Oslo.

Hun filmdebuterte i 1940 i Ragnar Arvedsons *[[Gentleman att hyra]]* (norsk tittel: *Pappa for en dag*). Hennes gjennombrudd kom i 1943 i Åke Ohbergs spillefilm *[[Elvira Madigan (1943)|Elvira Madigan]]*, hvor hun spilte én av hovedrollene.

Henning var første gang gift med friherre Jockum Beck-Friis (1943&ndash;1946) og andre gang med skuespilleren og regissøren Hasse Ekman (1946&ndash;1953), som hun fikk datteren Fam Ekman med. I 1954 giftet hun seg med den norske skuespilleren Toralv Maurstad (født 1926) og fikk en sønn med ham. Ekteskapet ble oppløst i 1970. I disse årene spilte hun mange teaterroller i Norge.

Hun spilte også i Arne Skouens norske film *[[Om Tilla]]* (1963).

## Filmografi (i utvalg)

* 1940 – *[[Pappa for en dag]]* (originaltittel: *Gentleman att hyra*) 
* 1941 – *Bara en kvinna*
* 1941 – *Den ljusnande framtid*
* 1941 – *[[Snapphaner (film)|Snapphaner]]* (originaltittel: *Snapphanar*)
* 1942 – *General von Döbeln*
* 1942 – *Sexlingar*
* 1943 – *[[Elvira Madigan (1943)|Elvira Madigan]]*
* 1943 – *[[Liv, livet og jeg]]* (originaltittel: *När ungdomen vaknar*)
* 1944 – *[[Stopp, tenk på noe annet]]* (originaltittel: *Stopp! Tänk på något annat*)
* 1945 – *[[Bak kulissene (film fra 1945)|Bak kulissene]]* (originaltittel: *Kungliga patrasket*)
* 1945 – *Rosen på Tistelön*
* 1945 – *[[Vandring med månen]]*
* 1947 – *[[En flue gjør ingen sommer]]* (originaltittel: *En fluga gör ingen sommar*)
* 1948 – *[[Banketten]]*
* 1949 – *Fängelse*
* 1949 – *[[Flickan från tredje raden]]*
* 1949 – *Törst*
* 1950 – *[[Flicka och hyacinter]]*
* 1950 – *[[Den vita katten]]*
* 1951 – *Dårskapens hus*
* 1952 – *Eldfågeln*
* 1953 – *[[Glassberget]]* (originaltittel: *Glasberget*)
* 1953 – *[[Tåkenatten]]* (originaltittel: *I dimma dold*)
* 1954 – *[[Gabrielle (film)|Gabrielle]]*
* 1960 – *Kärlekens decimaler*
* 1963 – *[[Om Tilla]]*
* 1972 – *Ture Sventon – privatdetektiv*

## Referanser


## Litteratur
*  
* *Vem är det. Svensk biografisk handbok 1985*. P.A. Norstedt & Söners Förlag, Stockholm 1984. Side 472 ISBN 91-1-843222-0

## Eksterne lenker

* Eva Henning i Scenewebarkivet

*
Degerby

**Degerby** er en tidligere kommune i landskapet Nyland i Finland. Kommunen hadde  innbyggere i 1938. Befolkningen var i hovedsak svensktalende.

Største del av Degerby var en del av Porkalaområdet som ble utlånt til Sovjetunionen i 1944. Degerby ble slått sammen med Ingå kommune i 1946, men i praksis gjaldt dette bare den gjenværende del (13,4&nbsp;km²). Først da Porkalaområdet ble tilbakelevert til Finland i 1956 ble også resten av Degerby innlemmet i Ingå (1957).

Museet *Degerby Igor* fra 1997 viser den sovjetiske marinebasens historie.

## Befolkningsutviklingen

## Referanser




## Eksterne lenker
* Artikkel om Degerby i Nordisk familjebok, bind 6, spalte 20, 1907
* ''Uppslagsverket Finland'', Degerby
* Degerbys nettside
Frankrike under Vinter-OL 1980

**Frankrike under Vinter-OL 1980**. Tjueto sportsutøvere, seksten menn og seks kvinner, fra Frankrike deltok i seks grener alpint, kunstløp, hurtigløp på skøyter, langrenn, skihopping og skiskyting under Vinter-OL 1980 i Lake Placid i USA. Frankrike fikk en syttendeplass på den uoffisielle medaljestatistikken med en bronsemedalje. Alpinisten Fabienne Serrat var Frankrikes flaggbærer under åpningsseremonien.  

## Medaljer

 
## Medaljevinnerne

## Eksterne lenker
* Resultater og profilside  på sports-reference.com
Hellas under Vinter-OL 1980

**Hellas under Vinter-OL 1980**. Tre mannlige sportsutøvere fra Hellas deltok i én sport, alpint, under Vinter-OL 1980 i Lake Placid i USA. Hellas, som deltok for niende gang i et vinter-OL, vant ikke noen medaljer. Beste plassering var 33.-plass i slalåm for menn.

## Medaljer

## Eksterne lenker
* Resultater og profilside  på sports-reference.com
Despite

**Despite** er et svensk heavy metal band, som ble stiftet i 1998.

Bandet skrev kontrakt med plateselskapet Tractor Productions 2008, deretter begynte de å lage debutalbumet In Your Despite. Albumet ble gitt ut den 13. mars 2009.

## Bandmedlemmer
* Alex Losbäck Holstad – vokal
* Timmy Leng – gitar
* Oscar Nilsson – trommer

## Diskografi
### Album
**[[In Your Despite]]* (2009)

## Eksterne lenker
* 
*  Despite på MySpace
Leidenfrost-effekt

**Leidenfrost-effekt** er et fysisk fenomen som oppstår når en væske i nær kontakt med et hett objekt skaper en isolerende dampfilm som hindrer væsken fra å raskt koke bort. Objektets temperatur må overstige *Leidenfrostpunktet*, som ligger betydelig over væskens kokepunkt. Dampen i laget leder varme dårlig, noe som gjør at væskedråpen fordamper veldig sakte.

Man kan se effekten ved matlaging, om man tilfeldigvis skvetter litt vann på en veldig het kokeplate, eller vil teste om stekepannen er passe varm. Leidenfrostpunktet for vann er ca. 200 °C.

En tillempning av Leidenfrost-effekten ble foreslått av de svenske fysikerene Hannes Alfvén og Oskar Klein som en forklaring, til hvordan områdene i kosmos av antimaterie skulle kunne sameksistere ved siden av vanlig materie uten å gjøre alt for mye ut av seg.

Fenomenet har fått navn etter den tyske teologen og legen Johann Gottlob Leidenfrost, som diskuterte effekten i sin *avhandling om noen egenskaper hos vanlig vann* i 1756.
Italia under Vinter-OL 1980

**Italia under Vinter-OL 1980**. Førtiseks sportsutøvere, trettifire menn og tolv kvinner, fra Italia deltok i åtte sporter, aking, alpint, bobsleigh, kunstløp, langrenn, hurtigløp på skøyter, skihopping og skiskyting under Vinter-OL 1980 i Lake Placid i USA. Italia kom på trettendeplass med to sølvmedaljer. Alpinisten Gustav Thöni var Italias flaggbærer under åpningsseremonien.
 
## Medaljer

## Medaljevinnerne

  
## Eksterne lenker
* Resultater og profilside  på sports-reference.com
Navi Mumbai

**Navi Mumbai** (marathi: , IAST: Navi Muṃbaī, norsk: *Nye Mumbai*) er en by på vestkysten av den indiske delstaten Maharashtra. Den ble utviklet i 1972 som en tvillingby til Mumbai, og er en av de største planlagte byene i verden, med et samlet areal på 344 km² og 163 km² under domsmyndighet av Navi Mumbai Municipal Corporation (NMMC). Navi Mumbai ligger på fastlandet på den østre kysten av Thanebukten. Byens grenser strekker seg fra Airoli i nærheten av Thane i nord og Uran i sør. Navi Mumbais fullstendige byggeområde strekker seg utenfor dagens bygrense, blant annet inn i distriktet Raigad. Byens lengde er nesten den samme som Mumbais. 

Vashibroen og Airolibroen forbinder Navi Mumbai til Mumbai. En ny forbindelse mellom Nerul og Uran er under konstruksjon. De mest kystnære og utviklede delene av Navi Mumbai er Vashi og Nerul. Som en følge av dette er Vashi kjent som kongen av Navi Mumbai mens Nerul blir sett på som dronningen av byen. seaboarded folketellingen i 2001 hadde byen en samlet befolkning på 703&nbsp;947, men i 2007 ble befolkningstallet beregnet til ca. 2&nbsp;100&nbsp;000. Av de 2,1 millioner innbyggerne bor omtrent 600&nbsp;000 i Nerul og ca. 400&nbsp;000 i Vashi. Resten holder til i Belapur, Kharghar, Koparkhairne og omkringliggende områder. 

Navi Mumbai er en del av Mumbai konurbasjon (Mumbai Conurbation). NMMC er også rangert blant de rikeste sammenslutningene i Asia. Navi Mumbai er den eneste indiske byen som vil få omtale i National Geographic Channels *Super Cities of the World*.

## Referanser
Uran-238

**Uran-238** (238U) er den mest vanlige av de naturlig forekommende uranisotoper. Omkring 99,284% av all naturlig forekommende uran er 238U. Med en halveringstid på 4,46&nbsp;×&nbsp;109 år (1,41&nbsp;×&nbsp;1017 sekunder), er 238U ikke så radioaktivt som f.eks. <sup>235</sup>U og <sup>233</sup>U. 238U henfaller ikke ved spontan fisjon, og kan dermed ikke brukes som selvstendig reaktorbrennstoff og som fissilt materiale til kjernevåpen. Til gjengjeld gjør 238Us forholdsvis lave radioaktivitet, og samtidig høy tetthet, at stoffet er velegnet som skjold mot radioaktiv stråling og som panserbrytende ammunisjon.

Til tross for 238Us lave radioaktivitet, danner isotopen allikevel basis for de fleste moderne kjernevåpen, ettersom det kan omdannes til plutonium-239 (239Pu) i en kjernereaktor. Nettopp 239Pu brukes som fissilt materiale i nær sagt alle moderne kjernevåpen. Når 238U-kjernen opptar et nøytron, omdannes det til <sup>239</sup>U, som er så ustabilt, at det henfaller til neptunium-239 (<sup>239</sup>Np), som i sin tur henfaller til 239Pu.

Som brennstoff til kjernereaktorer anvendes anriket uran. Anriket uran er uran, hvor andelen av 235U-isotopen har blitt kunstig økt. Utarmet uran er restproduktet av anrikingsprosessen. Utarmet uran består således hovedsakelig av 238U-isotopen.

## Kjernekraft
238U kan ikke benyttes direkte som reaktorbrennstoff. Det anvendes riktignok i formeringsreaktorer til produksjon av 239Pu, som kan benyttes til produksjon av kjernevåpen eller som reaktorbrennstoff. De fleste formeringsreaktorene produserer ikke energi. Deres formål er utelukkende produksjon av plutonium. Per 2005 var det eneste energiproduserende formeringsreaktoren den russiske BN-600-reaktoren på Belojarsk kjernekraftverk, som produserer omkring 600 megawatt.

## Annen bruk
Uran-238 benyttes som skjold mot mer radioaktive isotoper. Takket være 238Us høye atomvekt og høye antall av nøytroner, stopper isotopen både alfastråling, røntgenstråling og gammastråling. Faktisk er 238U omkring fem ganger bedre til å stoppe gammastråling enn bly. Både metallisk utarmet uran og uranoksid benyttes som skjold. På grunn av urans hardhet og høye tetthet (høy egenvekt), blir utarmet uran også benyttet i panserbrytende ammunisjon.

## Referanser
Bhubaneswar

**Bhubaneswar**, eller **Bhubaneshwar** (oriya: ), er hovedstaden og den største byen i den indiske delstaten Odisha. 

Byen som en gang var hovedstaden i det gamle kongeriket Kalinga, har en lang historie som strekker seg over 3000 år. Den er i dag et viktig handelssenter og en religiøs møteplass for mange hinduer. Gjennom historien har byen vært kjent med flere navn, som Toshali, Kalinga Nagari, Nagar Kalinga, Ekamra Kanan, Ekamra Khetra og Mandira Malinya Nagari.

Byplanen for det moderne Bhubaneswar ble utarbeidet av den tyske arkitekten Otto Königsberger i 1946. I 1948, ett år etter Indias frigjøring fra Storbritannia, ble byen den politiske hovedstaden i Orissa. Cuttack var hovedstad i Orissa frem til 1947. Bhubaneswar og Cuttack er sammen kjent som «tvillingbyene» i Orissa. Bhubaneswar blir ofte kalt «Indias tempelby» på grunn av det store antallet hindutempler i byen. Disse templene utgjør hele historien til Kalingas arkitektur.

Byens unike skulpturelle og arkitektoniske arv, i sammenheng med helligdommer som Ekamrakshetra gjør at Bhubaneswar er blant Odishas fem største religiøse sentre siden tidlig middelalder.  

## Referanser


## Eksterne lenker
*  
* Offisiell nettside for Bhubaneswar  (engelsk)
* Bhubaneswar Development Authority  (engelsk)
Japan under Vinter-OL 1980

**Japan under Vinter-OL 1980**. Femti sportsutøvere fra Japan, førtiseks menn og fire kvinner, deltok i ti sporter under Vinter-OL 1980 i Lake Placid i USA. De deltok i aking, alpint, bobsleigh, kunstløp, langrenn, skøyter, skihopping, kombinert, skiskyting og ishockey. Japan kom på femtendeplass med en sølvmedalje.  
 
## Medaljer

## Medaljevinnerne

## Eksterne lenker
* OL-resultater på Sports-reference.com
Jugoslavia under Vinter-OL 1980

**Jugoslavia under Vinter-OL 1980**. Femten sportsutøvere, elleve menn og fire kvinner, fra Jugoslavia deltok i fem sporter, alpint, kunstløp, langrenn, skihopping og skiskyting under Vinter-OL 1980 i Lake Placid i USA. Jugoslavia vant ikke noen medaljer, beste plassering var en fjerdeplass i storslalåm. Alpinisten Bojan Križaj var Jugoslavias flaggbærer under åpningsseremonien.

## Medaljer

        
## Eksterne lenker
* Resultater og profilside  på sports-reference.com
Allinge-Gudhjem kommune

**Allinge-Gudhjem kommune** var en dansk kommune i Bornholms amt på Bornholm dannet ved kommunalreformen i 1970 fra 1. april 1970.

Følgende sogn inngikk i den nye Allinge-Gudhjem kommune:
* Allinge-Sandvig sogn (Nørre herred)
* Gudhjem sogn (Øster herred)
* Olsker sogn (Nørre herred)
* Rø sogn  (Nørre herred)
* Østerlarsker sogn (Øster herred)
* Østermarie sogn (Øster herred)

Den 1. januar 2003 ble kommunen slått sammen med fire andre kommuner (Hasle, Neksø, Rønne og Åkirkeby) til Bornholms Regionskommune.

## Borgermestre
* Harald Kjøller (V) 1986–2002
* Erling Marcher (S) 1982–1986
* Emil Hansen (V) 1970–1982

## Referanser
Kypros under Vinter-OL 1980

**Kypros under Vinter-OL 1980**. Tre sportsutøvere, to menn og én kvinne, fra Kypros deltok i alpint under Vinter-OL 1980 i Lake Placid i USA. Kypros, som deltok for første gang i et vinter-OL, vant ikke noen medaljer. Beste plassering var en trettitredjeplass i damenes slalåm. 
 
## Medaljer

     
## Eksterne lenker
* Resultater og profilside  på sports-reference.com
Hasle kommune

**Hasle kommune** var en dansk kommune i Bornholms amt på Bornholm dannet ved kommunalreformen i 1970 fra 1. april 1970.

Sognene Hasle sogn (Nørre Herred), Klemensker sogn (Nørre herred), Nyker sogn (Sønder herred) og Rutsker sogn  (Nørre herred) inngikk i den nye Hasle kommune.

Den 1. januar 2003 ble kommunen slått sammen med fire andre kommuner (Allinge-Gudhjem, Neksø, Rønne og Åkirkeby) til Bornholms Regionskommune.

## Borgermestre
* Bjarne Kristiansen (Lokal liste) 2000–2002
* Birgit Rasmussen (Lokal liste) 1994–2000
* Frede Engell–Hansen (S) 1990–1994
* Knud Andersen (V) 1986–1990
* Svend Rasmussen (S) 1974–1986
* Else Larsen (S) 1970–1974

## Referanser
Neksø kommune

**Neksø kommune** var en dansk kommune i Bornholms amt på Bornholm dannet ved kommunalreformen i 1970 fra 1. april 1970.

Sognene Bodilsker sogn (Sønder herred), Ibsker sogn (Øster herred), Nexø sogn (Sønder herred),Poulsker sogn (Sønder herred) og  Svaneke sogn (Øster herred) inngikk i den nye Neksø kommune.

Den 1. januar 2003 ble kommunen slått sammen med fire andre kommuner (Allinge-Gudhjem, Hasle, Rønne og Åkirkeby) til Bornholms regionskommune.

## Borgermestre
* Annelise Molin (S) 1994–2002
* Svend Gunnar Kofoed-Dam (V) 1990–1994
* Preben Holm-Jensen (V) 1970–1990

## Referanser
Uran-239

**Uran-239** (239U) er ikke en naturlig forekommende uran-isotop, men frembringes kunstigt ved å bombardere uran-238 (238U) med langsomme nøytroner. 

239U har en halveringstid på ca. 23,5 minutter, hvorpå den vil betahenfalle til neptunium-239 (239Np). 239Np har en halveringstid på 2,355 dager, hvorpå den vil betahenfalle til plutonium-239 (239Pu).

## Referanser
Lage Opedal

**Lage Opedal** (født 14. august 1976 i Porsgrunn) er en norsk kunstmaler.

Opedal gikk på videregående skole i Haugesund. Han har utdannelse fra Statens Kunstakademi i Oslo. I den senere tid har han bodd i Dresden, Leipzig og Berlin. Han har hatt flere utstillinger i Tyskland og i Norge. 

Opedal sine bilder minner om klassisk stilleben og landskapsbilder. Han maler fotorealistiske bilder av moderne karakter.  

## Utstillinger
* 2008: Galerie Deschler
* 2008: Art Space Gallery for Young Art Food
* 2008: Berlin Hauptbahnhof, Vattenfall-lobby
* 2008: Erfurt, Galerie Rothamel
* 2007: Art Cologne (med Galerie Rothamel)
* 2007: "Kompostkomposisjoner" Opedal / Tellefsen, GAD, Oslo
* 2006: Mat, Galleri Rothamel, Frankfurt
* 2006: Art Cologne (med Galerie Rothamel)
* 2006: Art Karlsruhe (med galleri Rothamel)
* 2006: Arte Fiera, Bologna (med galleri Rothamel)
* 2006: "Maleri", Neue Galerie Sächsische, Chemnitz
* 2005: "Melting Moments", Galerie Rothamel, Erfurt
* 2005: "Innovación y Tradicion", Museo Municipal, Málaga
* 2005: "Axel Anklam / Sted Opedal, Galerie Rothamel Frankfurt
* 2005: "Innovación y Tradicion" Museuo Municipal, Málaga (Galerie Baer)
* 2005: "sidelanternene" Kunstsammlungen Zwickau (Galerie Baer)
* 2005: Heroes, Galerie Rothamel Frankfurt
* 2005: "profil" Galerie Baer, Dresden
* 2005: Art Cologne (med Galerie Rothamel)
* 2005: Malerier, Galleri Rothamel, Frankfurt
* 2005: Det norske konsulat, Leipzig
* 2004: Stavanger Kunstforening med Stefan Kübler, Norge
* 2004: "Sputniza" Kunsthaus Dresden
* 2004: Art Cologne (med Galerie Rothamel)
* 2004: Art Frankfurt (med galleri og galleri Rothamel Baer)
* 2003: 14 dager, Dresden
* 2003: Galerie Baer, Dresden
* 2002: College of Fine Arts, Dresden
* 2000: Bergen Kunstmuseum, Annual Exhibition of Young Art
* 2000: "HØVLERIET" Festspillutstillingen, Haugesund
* 2000: Stenersenmuseet, Graduate Utstilling, Oslo
* 2000: Steen Gallery, Spring Exhibition, Oslo
* 2000: Haugesund Art Gallery

## Referanser